ครัวม่อนไข่ ร้านอาหารไทยชื่อดังแห่งสวนผึ้ง ราชบุรี ใครไปต้องแวะเลยนะ

สถานที่ตั้งร้าน
ถนนราชบุรี-ผาปก ก่อนถึงทอสคาน่า ร้านจะอยู่ด้านซ้ายมือ ใครหลงโทรไปสอบถามได้ที่เบอร์  086-173-5762 นะจ้ะ

บรรยากาศในร้าน
เป็นเหมือนบ้านใหญ่ๆหลังนึง ไม่มีห้องปรับอากาศ แต่มีส่วนร้านกาแฟซึ่งติดแอร์อยู่ด้านหน้า ด้านหลังสุดของร้านมีขายของที่ระลึกจากราชบุรีด้วย ช่วงเสาร์อาทิตย์และเทศกาลเบนซ์ว่าคนน่าจะเยอะ โทรไปจองโต๊ะก็ดีนะ

เวลาเปิดปิด
เปิดทุกวัน ตั้งแต่ 9:00 - 20:00 น.

เมนูลองชิม
-ทอดมันหัวปลี
ชอบเมนูนี้นะ เป็นการเอาหัวปลีผักพื้นบ้านมาทำเป็นทอดมันซึ่งกรอบมาก ทานเพลินมาก ไม่อมน้ำมันเลย ไม่ต้องจิ้มน้ำจิ้มก็อร่อยแล้ว เพาะมีความหวานของหัวปลีอยู่เล็กๆ

-ห่อหมกมะพร้าวอ่อน
เครื่องห่อหมกหอม ถึงเครื่องแกงมาก มีความมันเข้มของกะทิผสมกับเครื่องต่างๆอย่างลงตัว แถมได้ความหวานจากมะพร้าวด้วยยิ่งอร่อย ปลาด้านในก็ไม่มีกลิ่นคาวเลย

-ปลากระพงสามรส
แล่มาเป็นปลาชิ้นๆราดด้วยน้ำซอสเปรี้ยวๆหวานๆเค็มๆ ชอบที่มีความเปรี้ยวตัดความเลี่ยนของปลาทอด บางที่น้ำราดหวานนำพอมาเจอกับปลาทอดซึ่งบางทีแอบอมน้ำมันก็ยิ่งเลี่ยน แต่อันนี้ไม่อมน้ำมันนะ 

-ลาบไข่ต้ม
รสชาติกลางๆไม่เผ็ดจัดจ้านมากเกินไป ไข่ต้มมาแบบยางมะตูม ราดด้วยน้ำลาบซึ่งมีหมูสับด้วย 

-ยำผักกูด
เครื่องเยอะมาก ทั้งหมูสับ ปลาหมึก แต่เบนซ์อยากให้มีผักกูดเยอะกว่านี้หน่อย รสชาติก็ครบรสพอสมควร แต่ไม่ได้จัดจ้านอะไรมากมาย มีการใส่แครอทเพิ่มสีสันในจานเล็กน้อย

-ต้มยำปลาคัง
รสชาติไม่เผ็ดมาก มีความเปรี้ยวนำเล็กน้อย ปลาสดเนื้อแน่น ไม่มีกลิ่นคาว หอมกลิ่นเครื่องต้มยำที่ใส่พอสมควร 

-ปีกไก่ทอด
ทอดมาแห้ง ไม่อมน้ำมัน กรอบนอกนุ่มในพอสมควร รสชาติก็เป็นไก่ทอดปกติทั่วไป จิ้มน้ำจิ้มไก่เพิ่มเติมก็โอเคอยู่

ประทับใจ
-ชอบทอดมันหัวปลีทานเพลินมาก
-เครื่องแกงห่อหมกครบเครื่องมาก

ข้อเสนอแนะ
-อยากให้เพิ่มจำนวนผักกูดในเมนูยำ